b'\n_START_ARTICLE_\nOhjaamo\n_START_PARAGRAPH_\nOhjaamo on huone tai tila, josta ohjataan kulkuv\xc3\xa4linett\xc3\xa4 tai jotain muuta konetta esimerkiksi tehtaassa. Ohjaamossa ovat kulkuv\xc3\xa4lineen tai koneen ohjauslaitteet sek\xc3\xa4 mittaristo. Mittaristo antaa informaatiota kulkuv\xc3\xa4lineen tai koneen tilasta ja ohjauslaitteilla ohjataan niit\xc3\xa4, jotta haluttu tila s\xc3\xa4ilytet\xc3\xa4\xc3\xa4n tai haluttuun tilaan p\xc3\xa4\xc3\xa4st\xc3\xa4\xc3\xa4n._NEWLINE_Auton ohjaamosta l\xc3\xb6ytyv\xc3\xa4t kaikki perinteiset auton hallintalaitteet, kuten ohjauspy\xc3\xb6r\xc3\xa4, polkimet, vaihdekeppi ja mittarit._NEWLINE_Lentokoneen ohjaamossa on ohjaussauvan lis\xc3\xa4ksi iso taulu, josta l\xc3\xb6ytyv\xc3\xa4t kaikki navigointiin tarvittavat instrumentit, moottoreiden valvontaan tarvittavat mittarit ja katkaisimet. Lentokoneen ohjaamossa istuu yleens\xc3\xa4 kaksi ihmist\xc3\xa4, kapteeni ja per\xc3\xa4mies.'